Diari Oficial de la Generalitat Valenciana


Sumari del DOGV 5681, del 16-01-2008 (2008/65)

Bases particulars i anunci per a la selecció d'agent urbanitzador del sector de sòl urbanitzable residencial Mullo de Crusa (A-4. document de concert previ).
-------------------------------------------------------------------------------------------------------------------------------------------------------------

### Dades del document

Número de DOGV
:   5681

Data del DOGV
:   16-01-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/65


Data del document
:   04-01-2008

Organisme emissor
:   Ajuntament de Vilamarxant

Tipus de document
:   Concurs

Descriptors 

:   * Vilamarxant
    * administració local
    * licitació
    * contracte d'obres
    * obres públiques
    * pla d'urbanisme

Bases particulars i anunci per a la selecció d'agent urbanitzador del sector de sòl urbanitzable residencial Mullo de Crusa (A-4. document de concert previ). [2008/65]  
Bases particulars per a la selecció i adjudicació del Programa d'Actuació Integrada per al desenvolupament del sector Mullo de Crusa delimitat per les Normes Subsidiàries de Vilamarxant i document de concert previ aprovades pel Ple de l'Ajuntament en sessió ordinària celebrada el 30 de novembre de 2007. El que es fa públic, de conformitat amb el que disposa els articles 131, 132.1.b) i concordants de la Llei 16/ 2005, de 30 de desembre, Urbanística Valenciana. Contra este acord, que és definitiu en via administrativa, podrà interposar-se recurs potestatiu de reposició en el termini d'un mes davant del ple, de conformitat amb el que disposa els arts 286.2, 447 i 448 del Reglament d'Ordenació i Gestió Territorial i Urbanística o interposar directament recurs contenciós administratiu en el termini de dos mesos davant del Jutjat contenciós administratiu de València, a comptar, en estos dos casos, des de l'endemà a la publicació d'este anunci en el Diari Oficial de la Comunitat Valenciana, sense perjuí de poder interposar qualsevol altre recurs que s'estime pertinent.  
El anunci de licitaciò ha sigut enviat al Diari Oficial de la Unió Europea en fecha 3 de gener de 2008.  
Vilamarxant, 4 de gener de 2008.- L'alcalde: Vicente Betoret Coll.  
Bases particulars per a la programació de l'actuació integrada del sector Mullo de Crusa de Vilamarxant  
Base I. Objectius de la programació  
1. Les presents Bases particulars tenen com a objecte regular les condicions bàsiques de caràcter tècnic, jurídic, econòmic i administratiu, per a la selecció d'un Programa d'Actuació Integrada i un Urbanitzador per al desenvolupament urbanístic del Sector residencial Mullo de Crusa de Vilamarxant, delimitat d'acord amb les Normes Subsidiàries de Planejament de Vilamarxant, aprovades definitivament per la Comissió Territorial d'Urbanisme per acord de 20 de juny de 1989.  
2. Els principals objectius de la programació del Sector són:  
a) Gestionar la transformació jurídica en sòl residencial de les finques afectades pel programa. En este sentit l'urbanitzador estarà obligat a:   
1r. Fitar i delimitar les parcel·les aportades a la reparcel·lació amb caràcter previ a la redacció del Projecte de Reparcel·lació, i les resultants del dit Projecte prèviament a la recepció de les obres d'urbanització.  
2n. En cas d'existir, efectuar un estudi fefaent de les parcel·les semiconsolidades, amb proposta de solució en els termes que preveu el Capítol III del Títol I de la Llei Urbanística Valenciana.  
3r. Presentar per a la seua aprovació el Projecte de Reparcel·lació.  
4t. Pagar als creditors nets abans que la Reparcel·lació accedisca al Registre de la Propietat.  
5é. Inscriure en el Registre de la Propietat les noves finques resultants, especialment les destinades al domini públic.  
6é. Fer constar en el Registre de la Propietat les afeccions existents (carreteres, ferrocarril, barrancs i altres).  
7é. Cancel·lar les finques cadastrals aportades a la Reparcel·lació i inscriure les resultants en el Cadastre.  
8é. Qualssevol altres actuacions necessàries per a la transformació jurídica de les finques afectades.  
b) Urbanitzar completament els terrenys que constituïxen l'objecte del programa i realitzar les obres públiques addicionals que es precisen, amb subjecció a les previsions temporals i econòmiques del programa.  
c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents. Per a això, hauran de:  
- Aportar informes de les administracions sectorials les competències del qual resulten afectades per l'actuació.  
- Presentar, si és el cas, estudis i informes favorables per a realitzar connexions amb les corresponents companyies subministradores, (llum, aigua, gas, telefonia, etc.).  
d) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.  
e) Obtindre els sòls dotacionals públics de l'àmbit de l'actuació, a favor de l'administració gratuïtament. A estos efectes:  
- L'urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.  
- Els entregarà en perfectes condicions, una vegada concloses les obres d'urbanització, alçant la corresponent Acta d'entrega.  
- Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost de la mateixa hauran de ser assumits per tots els propietaris afectats.  
f) Obtindre l'aprofitament que legalment corresponga, amb destinació al patrimoni públic de sòl, a favor de l'administració actuant de forma gratuïta, sense perjuí de l'obligació legal de suportar les càrregues d'urbanització corresponents a la cessió.  
g) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini per a l'edificació dels terrenys propietat de l'Urbanitzador o d'altres propietaris adherits a la seua iniciativa de Programa.  
Base II. Ordenació urbanística vigent  
2.1. La superfície del sector segons Normes Subsidiàries és de 180.000 m². El Concert Previ per al Pla General, lògicament amb els mitjans tècnics actuals, ha ajustat planimètricament esta superfície a 170.957m².  
No obstant la dita superfície es reajustarà a la que resulte de mesurament topogràfic efectuat sobre el terreny per l'empresa que obtinga la condició d'Agent Urbanitzador, així com a les condicions físiques reals dels terrenys objecte de l'actuació.  
A fi d'obtindre la part corresponent de parcs urbans determinats en la LUV i el ROGTU, així com el sòl dotacional públic de Xarxa Primària, ambdós delimitats en el Concert Previ al Pla General d'Ordenació Urbana, a fi de millorar els estàndards de qualitat tant del Sector com del Municipi, es determina una Àrea de Repartiment discontínua que inclou una porció de 14.116 metres quadrats del Parc Urbà delimitat i denominat com QL- 2, en el pla d'ordenació 0-1 del document de Concert Previ informat favorablement per la Direcció General d'Ordenació del Territori de la conselleria de Territori i Habitatge en data 8 de novembre de 2006, amb un informe previ de la Comissió Territorial d'Urbanisme d'eixa mateixa data, i un àrea parcial de 6.812 metres quadrats de sòl dotacional delimitat i denominat 10 en el dit document de Concert  
La superfície de l'Àrea de Repartiment així obtinguda és de 191.885 metres quadrats.  
La delimitació planimètrica de la dita Àrea de Repartiment es grafia en els plans adjunts com a annex u d'estes Bases.  
2.2. Les determinacions urbanístiques del sector establides en les vigents Normes Subsidiàries són les següents:  
Coef. Edificabilitat 1m³/m² 0,30m² sostre/m² sòl  
Superfície màxima ocupació 30%  
Altura màxima 2 plantes  
Ús dominant Residencial  
Ús compatible Comercial, servicis, equipaments  
Parcel·la mínima habitatge aïllat 800m²  
Parcel·la mínima habitatge adossat 400m²  
El document de concert previ determina  
Coeficient d'edificabilitat = 0,3 m²s/ m²t.  
Aprofitament total = 51.287 m² t.  
2.3. Altres paràmetres:  
Les dotacions mínimes del sector són les determinades en el Reglament d'Ordenació i Gestió Territorial i Urbanística. Decret 67/2006 de 19 de maig.  
2.4. A més de les dotacions mínimes a càrrec del sector s'haurà d'obtindre, donant aprofitament als seus propietaris en el sector a un àrea parcial de 14.116 m² de sòl en el sector determinat en el Document de Concert Previ com QL.2 i a una porció de 6.812 m² de sòl del sector determinat en el Concert Previ com Dotacional 10.  
2.5. Altres condicions generals.  
Es determinarà la reserva de sòl de la carretera CV-370 d'acord amb la normativa sectorial d'aplicació i si és necessari dins del sector la reserva de la futura connexió ferroviària d'acord amb el projecte de la línia de metro Manises Vilamarxant desenvolupat per la conselleria d'Infraestructures i Transports.  
2.6. Condicions de connexió amb les xarxes primàries.  
2.6.1. Xarxa viària.  
Es determinaran els elements de connexió del sector amb la carretera CV-370. Estes es justificaran per mitjà del corresponent Estudi de Trànsit, on a més s'incorporaran les condicions tant per al trànsit privat com a públic i la connexió de vianants i de vehicles no mecanitzats (bicicleta, etc.) amb la població i amb altres sectors. S'haurà d'acompanyar de sol·licitud d'informe amb el titular de la infraestructura (la Diputació de València), i aportar la justificació de les consultes efectuades amb els servicis tècnics del titular. L'adjudicatari adjuntara amb el Projecte d'Urbanització definitiu el referit informe i justificació del compliment de les determinacions del mateix.  
2.6.2. Xarxa d'energia elèctrica  
S'hauran de determinar els elements de connexió amb la xarxa de mitja tensió d'energia elèctrica, així com justificació del càlcul de suficiència, sol·licitud d'informe i justificació de les consultes amb els SSTT de la companyia subministradora del servici.  
El projecte arreplegarà el desmuntat de les xarxes existents, indemnitzacions, etc. Així mateix l'adjudicatari adjuntara al Projecte d'urbanització definitiu el dit informe i justificació del compliment de les seues determinacions.  
2.6.3. Xarxa de Sanejament  
S'haurà de connectar la xarxa amb el col·lector que discorre pel llit del riu Túria fins a l'EDAR mancomunada de Riba-roja. S'haurà de justificar la suficiència del col·lector per a la nova càrrega i de la depuradora, així com aportar la sol·licitud d'Informe de l'Entitat de Sanejament i justificació de les consultes efectuades amb els servicis tècnics d'esta. Es determinarà el cànon de sanejament a aplicar al sector.  
Així mateix l'adjudicatari adjuntara al Projecte d'urbanització definitiu el dit informe i justificació del compliment de les seues determinacions.  
2.6.4. Xarxa de pluvials  
Per mitjà d'estudi justificat es definirà si l'abocament s'efectua al barranc dels Oms o al riu Túria. S'aportarà la sol·licitud d'informe de l'organisme de conca Confederació Hidrogràfica del Xúquer i justificació de les consultes efectuades als servicis tècnics d'esta. S'aportarà informe dels Servicis Tècnics de Medi Ambient de l'Ajuntament de Vilamarxant. L'adjudicatari adjuntara al Projecte d'urbanització definitiu el dit informe i justificació del compliment de les seues determinacions.  
2.6.5. Xarxa d'aigua potable  
Es determinaran els elements de connexió del sector amb la xarxa d'aigua potable, es justificaran per mitjà del càlcul corresponent. S'haurà d'aportar sol·licitud d'informe de viabilitat del sector a l'organisme de conca Confederació Hidrogràfica del Xúquer, així com justificació de consultes amb els servicis tècnics d'esta.  
S'aportarà informe de la companyia adjudicatària del Servici Municipal d'Aigua Potable (SEASA) així com del cànon de connexió que anirà a càrrec del sector.  
L'adjudicatari adjuntara al Projecte d'urbanització definitiu el dit informe i justificació del compliment de les seues determinacions.  
2.6.6. Xarxa de Telecomunicacions  
Es determinaran els elements de connexió de la xarxa primària amb la xarxa interna del sector en els diferents servicis de telecomunicacions, degudament justificada. S'aportarà sol·licitud d'informe les companyies que puguen efectuar els diferents servicis així com justificació de les consultes efectuades als servicis tècnics de les dites companyies.  
L'adjudicatari adjuntara al Projecte d'urbanització definitiu el dit informe i justificació del compliment de les seues determinacions.  
2.6.7. Xarxa de Gas  
Es determinaran els elements de connexió del sector amb la xarxa amb la corresponent justificació. S'haurà d'aportar sol·licitud d'informe la companyia subministradora així com justificació de les consultes efectuades als servicis tècnics de la companyia.  
L'adjudicatari adjuntara al Projecte d'urbanització definitiu el dit informe i justificació del compliment de les seues determinacions.  
La gestió i desenvolupament del dit Sector haurà de dur-se a terme de conformitat amb el que disposa la Llei Urbanística Valenciana, Llei 16/2005, de 30 de desembre, el Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, i l'Ordenança Reguladora de les Bases Generals per a l'Adjudicació de Programes d'Actuació Integrada en l'àmbit del Municipi de Vilamarxant, aprovat per acord de l'Ajuntament en Ple de 30 de març de 2006, publicat en el Butlletí Oficial de la Província de València de 21 de setembre de 2006, i la resta de normativa urbanística o de contractació que siga d'aplicació.  
Com a annex número u a les presents bases s'acompanya, pla de la delimitació de l'Àrea de Repartiment i del Sector.   
Base III. Directrius d'ordenació urbanística  
1. Les directrius de l'ordenació urbanística aplicables al Sector Mullo de Crusa són:  
A. Desenvolupar urbanísticament, d'una forma simultània, la totalitat de terrenys inclosos en l'àmbit del Sector.  
B. Proposar una ordenació integradora, en la mesura que siga possible, de les edificacions existents en l'àmbit del Sector.  
C. Resoldre els accessos i les connexions viàries amb les vies de comunicació territorial.  
D. Diferenciar quins àmbits es desenvoluparan per Actuacions Integrades o per Actuacions Aïllades, en atenció al grau de consolidació de les parcel·les incloses en el Sector.  
2. La fitxa de dades urbanístiques bàsiques del Sector figura en l'annex dos.  
3. Les Alternatives Tècniques que es formulen no podran ampliar l'àmbit territorial del Sector, sinó únicament efectuar ajustos dels límits del mateix, a fi de millorar les connexions o la configuració de vials perimetrals o infraestructures externes, sense que les dites variacions puguen suposar un increment superior al 5% de la superfície del Sector.  
4. Les Alternatives Tècniques que es formulen pels interessats podran plantejar la delimitació d'Unitats d'Execució, així com plantejar la modificació dels paràmetres urbanístics establits que no suposen un augment en l'edificabilitat.  
Base IV. Prescripcions tècniques aplicables  
1. Les prescripcions tècniques particulars aplicables per a la urbanització del Sector Mullo de Crusa es desenvoluparan en els Projectes d'Urbanització que s'acompanyen a les propostes de programació.  
2. S'establixen les següents prescripcions tècniques bàsiques:  
A) Amb caràcter general:  
1r. No es permetrà que les instal·lacions es disposen en parcel·la privada.  
2n. No es podran fer instal·lacions en aeri.  
3r. Hauran de reposar-se els servicis existents per la xarxa soterrada que es construïsca.  
4t. El desmuntatge de les instal·lacions preexistents i que compten amb estesa aèria haurà de ser previ a la sol·licitud de la recepció de les obres d'urbanització.  
B) En particular per a cada servici.   
2.1. Xarxa viària  
Els elements integrants de la xarxa viària hauran de complir les determinacions establides en els arts. 129, 130 i 131 del decret 67/2006 de 19 de maig ROGTU i de l'Orde de 9 de juny de 2004 de conselleria de Territori i Habitatge, en matèria d'accessibilitat en el medi urbà.  
Abans de l'inici de les obres d'urbanització s'haurà d'haver realitzat un estudi geotècnic així com si és el cas adaptat al mateix el projecte d'urbanització, havent de sotmetre's tot això a l'aprovació municipal.  
En el projecte d'urbanització haurà de figurar en apartat específic la justificació del càlcul de dimensionat del ferm per a tràfic rodat així com el compliment de la normativa que se li aplique.  
El paviment serà d'aglomerat asfàltic en àrea de rodament dels vials.  
Voreres: Es delimitaran per mitjà de rigola i rastell de formigó. S'acabaran amb taulell de ciment tipus 4 pastilles, excepte en entrades de garatges i passos de vianants que s'utilitzarà en ambdós el mateix paviment que complisca el que establix l'orde de 9 de juny de 2004 abans referida. També s'aplicarà allò que s'ha establit en dita normativa als passos de vianants i en general als canvis de nivell en les voreres.  
La zona d'aparcaments serà de solera de formigó raspat de 15 cm de grossària mínim separat de la zona de rodament i rastells amb rigola de formigó.  
Tota la xarxa viària complirà allò que s'ha determinat en el Document Bàsic: DBSI Seguretat en cas d'Incendi del Codi Tècnic de l'Edificació (C) i en concret l'apartat SI 5 Intervenció dels Bombers, havent de justificar-se el seu compliment en un apartat específic de la memòria del Projecte d'Urbanització.  
En el projecte d'urbanització es fitarà en planta els amples dels vials, es definiran en secció tots els seus elements i es fitarà la profunditat i amplària de totes les instal·lacions que hagen de discórrer davall estes.  
2.3. Xarxa de sanejament i pluvials  
2.3.1. Xarxa de sanejament  
En compliment de la normativa d'aplicació la xarxa ha de ser separativa.  
Els col·lectors generals seran de PVC llis amb un diàmetre no inferior a 200 mm. La connexió es finalitzarà en la línia de fatxada.  
Els pous de registre tindran tapa de fosa circular 600 mm de diàmetre amb junta elàstica i amb llegenda que identifique el servici i la seua titularitat. Es disposarà una arqueta en cada una de les connexions domiciliàries.  
2.3.2. Xarxa de pluvials  
Com a norma general no es projectarà l'arreplega d'aigües pluvials per superfície. Els embornals seran de reixeta de fosa amb sistema antirobatori i arqueta sifònica.  
Tant en la xarxa de pluvials com la de fecals haurà de justificar-se el compliment de les condicions que determine per a les mateixes La companyia concessionària del servici. En el projecte es justificarà el càlcul del dimensionat dels elements d'ambdós xarxes.  
2.4. Subministrament d'aigua potable  
2.4.1. Xarxa d'aigua potable  
En la memòria del projecte es justificarà el càlcul per al dimensionat de la xarxa.  
Es disposarà una connexió almenys per a cada parcel·la de resultat.  
Tant les condicions del disseny de la xarxa, la profunditat de la mateixa respecte de les rasants, dimensions mínimes, disposició de vàlvules, arquetes i en general tots els elements de la xarxa s'ajustaran a les determinacions de la companyia adjudicatària del servici.  
2.4.2. Xarxa de reg  
Es projectarà una xarxa de reg per goteig, en les zones verdes i arbratge dels vials. Haurà de disposar dels elements tècnics que permeten l'automatisme del servici.  
2.4.3. Xarxa de hidrantes  
Es projectarà la xarxa de hidrantes segons la normativa d'aplicació.  
2.5. Xarxa de subministraments d'energia elèctrica  
Es projectarà tant la xarxa de mitja com la de baixa tensió i els centres de transformació justificant en la memòria del projecte d'urbanització, en annex específic, els càlculs del dimensionat i la justificació del compliment de la normativa d'aplicació, en concret baixa tensió RD 842/2002 de 2 d'agost i el vigent reglament d'alta tensió RAT Reglament Electrotècnic i instruccions complementàries, així com les normes particulars de l'empresa subministradora.  
Els centres de transformació se situaran en parcel·les amb classificació de dotacional privat. En els centres de transformació es disposarà de doble cel·la de transformador en previsió de futures ampliacions.  
En el cas de subscriure conveni amb la companyia subministradora s'aportarà junt amb la documentació de la proposició juridicoeconòmica.  
S'aportarà sol·licitud d'informe i justificació de les consultes efectuades als servicis tècnics de la companyia subministradora. El projecte haurà d'estar aprovat per l'empresa subministradora.  
2.6. Xarxa d'enllumenat públic  
El projecte d'urbanització definirà la situació dels punts de llum que hauran de justificar-se en la memòria per mitjà del càlcul corresponent amb els nivells d'il·luminació obtinguts en totes les superfícies de sòl públic (viaris, zones verdes, etc.) segons els nivells determinats en la normativa d'aplicació.  
Es projectarà la xarxa soterrada davall tub de PVC, amb arquetes de registre amb trapa tipus Aensa o semblant de polièster premsat amb retolació indicadora del servici.  
La columna serà d'acer galvanitzat amb altura dimensionada segons càlcul.  
Es disposaran els quadres de comandament i protecció en zona verda o de titularitat pública, el més pròxim possible a CT que li dóna servici.  
Col·locarà un reductor de flux al capdavant de xarxa.  
Les lluminàries seran model Alanium 150W VSAP o una de semblants característiques tècniques que es justificarà en la memòria del projecte.  
Tota la xarxa haurà de complir justificadament allò que s'ha determinat per a les mateixes en el Reglament de Baixa Tensió.  
2.7. Xarxa de telecomunicacions  
Es projectara una xarxa de conduccions soterrades apta per a l'estesa de les xarxes dels diferents operadors de telecomunicacions que puguen estar interessats a prestar servici en la zona d'actuació.  
S'hauran d'arreplegar les necessitats almenys dels operadors que en el moment de redacció del projecte d'urbanització, estiguen prestant servici en el municipi, o si no n'hi ha, es justificara documentalment la renúncia d'aquells operadors que no estiguen interessats a oferir els seus servicis en la zona d'actuació. Addicionalment i tenint en compte el que establix la Llei 32/2003, de 3 de novembre, General de Telecomunicacions, s'haurà de donar informació pública al projecte de referència, de manera que aquells operadors que pogueren estar interessats a donar servici a la zona, pogueren evidenciar el seu interés d'implantació. Atés el que establix l'article 30.1 s'obrirà un període en què es tractara que els diferents operadors arriben a un acord voluntari per a la ubicació compartida i l'ús compartit d'infraestructures. Cas que no s'arribe a un acord les condicions d'ús compartit s'establiran mitjançant una resolució de la Comissió del Mercat de Telecomunicacions, tenint en compte el que establix l'article 30.3.  
L'Ajuntament exigirà que es deixen tubs de reserva addicionals a les necessitats dels operadors que mostren el seu interés, determinant el número concret en funció de la quantitat d'operadors que finalment concórreguen.  
El projecte arreplegarà el servici de telefonia definint tots els seus elements i justificant el compliment tant de la normativa sectorial com el de la companyia que vaja a prestar el servici.  
S'aportarà estudi justificant les reserves previstes per a futurs servicis que es pogueren implantar en la zona. Igualment s'aportarà estudi del senyal aeri de TV i en el projecte arreplegarà la disposició dels elements tècnics necessaris per a un adequat servici, així com el compliment de la normativa d'aplicació.  
2.8. Recollida de residus sòlids  
Es disposaran contenidors per a la recollida selectiva en la quantitat i número que determine la normativa d'aplicació.  
Els contenidors se situaran en espai públic reservat a este efecte que es grafiará en els plans del Projecte d'Urbanització.  
Se sol·licitarà informe el Consorci per a l'execució de les Previsions del Pla Zonal de Residus de les zones VI, VII i IX de la Comunitat Valenciana havent de justificar-se el compliment de les condicions que s'hi determinen.  
2.9. Zones verdes, espais lliures i mobiliari urbà  
2.9.1. Zones verdes  
S'inclourà en el projecte d'urbanització pla en 3D de les zones verdes.  
S'identificaran les espècies arbòries projectades, així com el nombre d'unitats a col·locar i la seua grandària. En els criteris de valoració es considerarà: la superfície ombrejada i la solejada de manera que possibilite el seu ús durant totes les èpoques de l'any, així com pels diferents tipus d'usuaris (xiquets, tercera edat, etc.). Aquelles que requerisquen un manteniment baix, tant pel tipus d'espècies arbòries i arbustives com de les superfícies lliures de vegetació.  
Es disposarà una àrea de jocs infantils, que hauran de complir la normativa UNE aplicable a estes. Així mateix es considerarà en la valoració un reduït manteniment d'estos. En el projecte es descriuran detalladament a fi de poder valorar els dits aspectes.  
2.9.2. Espais lliures  
S'inclourà en el projecte d'urbanització pla 3D dels espais lliures públics.  
Es definiran materials de tots els seus elements.  
Els criteris de valoració seran els definits per a les zones verdes.  
2.9.3. Mobiliari urbà  
El projecte tindran un pla específic de mobiliari urbà on s'arreplegue la situació de cada un així com quede definida la seua forma i característiques a escala adequada, sense excloure que els mateixos també se situen en els plans de jardineria i espais lliures  
Els criteris de valoració consideraran, la facilitat i comoditat d'ús, el reduït manteniment i la seua solidesa enfront d'usos inadequats.  
2.10. Xarxa de gas  
Es projectarà la xarxa d'acord amb les determinacions de la normativa vigent de la normativa de la companyia subministradora.  
En la memòria del projecte d'urbanització es justificaran els càlculs del dimensionat i el compliment de dita normativa.  
S'aportarà sol·licitud d'informe de la companyia subministradora així com justificació de les consultes amb els servicis tècnics de la dita companyia.  
Amb caràcter general i d'acord amb l'article 52 del TRLCAP 2/2000, segons remissió efectuada per l'article 131.2.f de la LUV 16/2005, les prescripcions tècniques seran definides per referència a normes nacionals que traslladen normes europees a documents d'idoneïtat tècnica europeus o especificacions tècniques comunes, i, en tot cas, podran definir-se per referència a normes nacionals que traslladen normes internacionals a normes nacionals o a altres normes.  
Segons articles 152 a 155 de la LUV els projectes d'urbanització definixen els detalls tècnics de les obres públiques previstes pels plans. Es redactaran amb precisió suficient per a poder, eventualment, executar-los amb la direcció de tècnic diferent del seu redactor.   
Els projectes d'urbanització no podran modificar les previsions del pla que desenvolupen, sense perjuí que puguen efectuar les adaptacions de detall exigides per les característiques del sòl i subsòl en l'execució material de les obres. Si l'adaptació suposa alterar determinacions sobre ordenació o règim del sòl o l'edificació ha de legitimar-se tramitant una modificació de planejament. En cap cas els projectes d'urbanització poden contindre determinacions sobre ordenació, règim del sòl o de l'edificació.  
3. La documentació dels projectes d'urbanització serà la detallada per l'Art. 156 de la LUV., i com a mínim haurà d'anar firmada tota esta pel tècnic redactor i presentar-se visada pels respectius Col·legis Professionals en el moment en què no es troben inconvenients a la mateixa, prèviament a l'inici de les obres d'urbanització.  
S'haurà d'acompanyar la documentació gràfica en suport informàtic compatible i editable amb els mitjans municipals disponibles.  
4. Les obres d'urbanització a incloure en el projecte d'urbanització, entre altres, seran les detallades en l'art. 157 de la LUV.  
Els projectes d'urbanització per a actuacions integrades resoldran totes les necessitats connexió i integració de l'actuació en el seu entorn territorial o urbà i les altres exigències establides en el corresponent programa.  
En la redacció del projecte d'urbanització es tindrà en compte la normativa específica en matèria d'accessibilitat, especialment el Decret 39/2004, de 5 de març, que desenvolupa la Llei 1/1998, de la Generalitat, en matèria d'accessibilitat en l'edificació de pública concurrència i en el medi urbà, i l'Orde de 9 de juny de 2004, de la conselleria de Territori i Habitatge, per la que es desenvolupa el Decret 39/2004, de 5 de març, del Consell de la Generalitat, en matèria d'accessibilitat en el medi urbà.  
Es consideren prescripcions tècniques mínimes en cada un dels capítols la normativa sectorial de compliment obligatori.  
5. Amb caràcter general es consideren prescripcions tècniques mínimes que hauran de respectar-se en la redacció dels documents d'ordenació i gestió les establides en la LUV, i el Reglament d'Ordenació i Gestió Territorial i Urbanística, (Decret 67/2006, de 19 de maig), així com les establides en el Reglament de Zones d'Ordenació Urbanística de la Comunitat Valenciana, i amb caràcter general la regulació de l'article 124 de la LUV.  
L'aspirant a Agent Urbanitzador, entre la documentació del programa, haurà de presentar:  
Pla Parcial amb les determinacions pròpies de l'ordenació detallada del Sector, d'acord amb el que establixen els articles 156 i següents del ROGTU., que s'incloga la documentació gràfica en 3D que facilite la comprensió de l'Alternativa Tècnica així com l'ordenació volumètrica proposada.  
Estudi d'Integració Paisatgística d'acord amb allò que s'ha assenyalat en l'article 48.4 del Reglament del Paisatge de la Comunitat Valenciana, aprovat per Decret 120/2006. S'haurà de considerar que el Sector es troba tocant al Parc Natural del Túria, justificant tant en la memòria com en la planimetria amb gràfics en 3D les propostes d'integració paisatgística amb el dit Parc Natural.  
Estudi acústic conforme a l'article 25 de la Llei 7/2002 de Protecció contra la Contaminació Acústica.   
Document de justificació de la integració territorial d'acord amb allò que s'ha determinat en l'article 125.5 de la LUV., i amb el contingut de l'article 74 de la dita Llei.  
Cèdula territorial d'urbanització, o còpia de la sol·licitud d'acord amb els articles 72 a 74 de la LUV.  
Document d'homologació sectorial en què es preveja la proporció de vivendes de protecció publica a localitzar i materialitzar en el Sector, o cas de sol·licitar-se l'exempció de la dita localització a l'efecte d'acreditar que la demanda de vivenda protegida esta satisfeta justificadament, haurà d'adjuntar-se l'Estudi sobre la previsió de necessitats per a satisfer la demanda de vivenda protegida de conformitat amb les característiques i condicions regulades en el Decret 75/2007, de 18 de maig, del Consell, pel que s'aprova el Reglament de Protecció Publica a la Vivenda.  
En qualsevol cas la dita documentació escrita i gràfica haurà d'aportar-se en suport informàtic PDF en les condicions establides en l'Orde de la conselleria de Territori i Habitatge de 26 d'abril de 2007 (DOCV de 30 de maig de 2007), per la que es regula la inserció en internet pels Ajuntaments d'informació urbanística relativa al procediment de formulació i aprovació de programes per al desenvolupament d'actuacions integrades i projectes de reparcel·lació.  
Base V. Condicions i objectius de l'edificació  
1. Les condicions edificatòries s'establiran en les Normes Urbanístiques del document de planejament que s'acompanye a les propostes de programació, tant pel que fa a condicions de les parcel·les edificables, condicions de volum i forma dels edificis, condicions estètiques de l'edificació, així com reserva d'aparcaments.  
2. Els objectius de l'edificació en el Sector Mullo de Crusa, es resumixen en:  
A. Implantar una oferta de sòl residencial de baixa densitat que respecte l'ordenació urbanística vigent en l'àmbit de l'actuació.  
B. Establir unes normes urbanístiques que garantisquen unes condicions d'edificació homogènies en el Sector.  
L'Ajuntament es reserva el dret a seleccionar als futurs adquirents de les vivendes sotmeses al règim de protecció pública entre aquelles persones que complisquen amb els requisits i criteris establits pel mateix, d'acord amb els principis d'igualtat, publicitat i lliure concurrència. Una vegada seleccionats els interessats es traslladarà de la corresponent relació al promotor a l'efecte de formalitzar la compravenda.  
Base VI. Terminis de desplegament i execució del programa  
S'establixen els següents terminis màxims:  
A. Termini màxim per a la selecció de l'empresari-constructor de l'obra civil d'urbanització: 3 mesos, a comptar de l'aprovació del Projecte de Reparcel·lació, per al cas que siga necessari segons Llei.   
B. Termini màxim per a l'execució de les obres d'urbanització: 2 anys, a comptar de la selecció de l'empresari-constructor.  
C. Termini màxim d'edificació dels solars: 4 anys, a comptar de la recepció de les obres d'urbanització.  
D'altra banda el desenvolupament del Programa se subjectarà al calendari general indicat en l'article 332 del ROGTU, admetent la possibilitat de pròrroga i suspensió, únicament de conformitat amb el que disposa la legislació de contractes de les Administracionms Públiques tal com disposa el dit precepte.   
Base VII. Capacitat  
1. Podran ser urbanitzadors i promoure el present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del TRLCAP.  
Base VIII. Solvència econòmica i financera  
1. La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si procedix, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte de les mateixes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si procedix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
Base IX. Solvència tècnica i professional  
1. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic, que podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
Base X. Estimació de les càrregues del programa i preu máximo de licitació. Garanties  
1. L'estimació aproximada de les càrregues del programa, IVA no inclòs, ascendix a la quantitat de 8.550.000 euros (huit milions cinc-cents cinquanta mil euros), que es considera preu màxim de licitació amb caràcter general, havent de discernir l'oferta presentada en la proposició juridicoeconòmica les quantitats corresponents a aquells conceptes indicats en la Base XIII apartat B) de les presents Bases, açò és,  
- Pressupost de licitació de la totalitat de les obres d'urbanització a executar, incloent el cost de conservació de les obres fins a la seua recepció per l'administració municipal i el 13% de gastos generals, el 6% de benefici industrial. El dit pressupost haurà de desglossar les partides d'obra que determina l'article 303 del ROGTU indicant mesuraments i preus unitaris de cada una d'elles.  
- Cost de redacció i direcció de projectes tècnics del Programa (fent referència separada a cada un d'ells), gastos de notària i registre i costos necessaris per a la publicació del procediment d'adjudicació del PAI.   
- Benefici empresarial de l'urbanitzador, que en cap cas sobrepassara el 10% sobre el PEC, i  
- Gastos de gestió.   
Els que desitgen participar en el procediment de licitació d'este programa d'actuació integrada hauran de constituir en la forma i als efectes previstos en el TRLCAP, una garantia provisional equivalent al 2 per cent del mencionat preu màxim de licitació, garantia que ascendix a 171.000 euros (cent setanta-un mil euros).  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, a constituir en la forma i als efectes previstos en el TRLCAP, s'establix en un 10 per cent del valor de les càrregues d'urbanització, IVA no inclòs, del Programa d'Actuació Integrada aprovat. S'ingressarà en termini màxim de 15 dies a comptar de la notificació de l'acord d'aprovació i adjudicació del Programa.  
La garantia provisional aportada per qui resulte ser adjudicatari del programa s'aplicarà a completar la garantia definitiva, que serà minorada en l'import ja assegurat per la garantia provisional.   
5. Procedirà elevar la garantia definitiva al 20 per cent en els supòsits d'aprovació de Programes d'Actuació Integrada en els que les càrregues urbanístiques es troben sotmeses en presumpció de temeritat calculada en els termes establits en la legislació de contractes de les administracions públiques.   
Base XI. Presentació de proposicions  
1. Els que desitgen prendre part en la licitació hauran de presentar en el Registre General de l'Ajuntament de Vilamarxant, siti en l'Avinguda Dos de Maig, número 1, en el termini de tres mesos, a comptar de la data d'enviament de l'anunci de licitació al Diari Oficial de la Unió Europea, i en horari de 09.00 hores a 14.00 hores, de dilluns a divendres, les seues propostes acompanyades de la instància model de proposició degudament omplida que s'adjunta a estes bases com a annex número tres, integrades per dos sobres tancats i un obert, identificats en el seu exterior amb la indicació de la licitació a què concórreguen i firmats pel licitador o persona que ho represente i indicant el nom i cognoms o raó social del proponent amb la següent documentació en idioma castellà o valencià:  
Sobre número 1. Amb el títol «Alternativa tècnica».  
Sobre número 2. Amb el títol «Proposició juridicoeconòmica».  
La proposició juridicoeconòmica s'acompanyarà sempre en sobre tancat independent a l'Alternativa Tècnica, que es presentarà en sobre obert i addicionalment en suport informàtic.  
La documentació que figura en este sobre serà objecte de valoració a l'efecte d'aprovació del Programa i adjudicació de la condició d'Urbanitzador.  
Sobre número 3. Es presentarà amb el títol de «Documentació» i contindrà la documentació següent:  
A. Si concorreguera una societat o empresa, haurà de presentar escriptura de constitució de la societat inscrita en el Registre Mercantil. Tractant-se d'una Agrupació d'Interés Urbanístic, es presentarà escriptura de constitució, així com inscripció en el Registre d'Agrupacions d'Interés Urbanístic dependent de la conselleria competent urbanisme.  
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el registre Mercantil o registre públic corresponent.  
C. Quan l'oferent actue en nom propi i és empresa individual, haurà de presentar DNI o fotocòpia legalitzada del mateix.  
D. Resguard acreditatiu de la fiança provisional i justificant de l'ingrés per autoliquidació de la Taxa per Expedició de Documents Urbanístics-Tramitació de Programes d'Actuació Integrada/Actuació Aïllada.  
E. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la seguretat social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera, havent d'incloure la justificació de la solvència tècnica, en tot cas, documentació acreditativa de la titulació del seu equip redactor i assessor, el qual estarà integrat, com a mínim, per un arquitecte o enginyer superior i un llicenciat en Dret.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre-li.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de tals extrems.  
I. En cas de concórrer a la licitació unes quantes empreses, compromeses a la constitució d'una unió temporal, cada una d'elles haver d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o Entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en Unió Temporal d'Empreses en cas de resultar adjudicataris.  
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
Base XII. Contingut mínim de l'alternativa tècnica  
1. Les Alternatives Tècniques dels Programes d'Actuació Integrada contindran la documentació següent:  
A) Document de planejament que incloga una proposta d'ordenació detallada a desenvolupar.   
B) Àmbit de l'actuació integrada.  
C) Justificació del compliment de les condicions d'integració de l'actuació amb l'entorn, aportant document de justificació de la integració territorial ajustat al que establix l'article 74 de la LUV, tal com preveu l'article 125.5 d'esta última llei.  
D) Existència o no d'agrupació d'interés urbanístic, i si és el cas, estatuts i acords socials de la mateixa.  
E) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.  
F) Projecte d'urbanització.  
G) Enunciat dels objectius complementaris, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
H) Mesures de control de qualitat i compliment de les normes de qualitat ambiental, si és el cas.  
I) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
J) Estimació preliminar i general d'aquells gastos d'urbanització variables l'import del qual, inclús sent repercutible els propietaris, no es puga determinar per la concurrència d'ofertes.  
2. Si l'Alternativa Tècnica incorpora un document de planejament que pretén modificar l'ordenació estructural, dins dels límits exposats anteriorment, es deurà incorporar a la dita Alternativa la sol·licitud de Cèdula Territorial d'Urbanització regulada en els arts. 112 i següents de la Llei Urbanística Valenciana junt amb el document de planejament que arreplegue esta situació.  
3. En el cas que, d'acord amb el que disposa la legislació d'ordenació del territori i protecció del paisatge, procedisca obtindre informes sectorials per a l'Actuació proposada, s'haurà d'exposar al públic junt amb l'Alternativa Tècnica almenys, la còpia segellada del document pel qual es van sol·licitar.  
4. Atés que no hi ha complexitat respecte de l'ordenació urbanística prevista, tenint en compte que es tracta d'un Sector de sòl urbanitzable i donades les dimensions de l'àmbit, s'entén que no cal sol·licitar dictamen al Consell del Territori i el Paisatge a què es referix l'article 136.4 de la LUV.   
Base XIII. Proposicions juridicoeconòmiques  
1. La proposició juridicoeconòmica haurà d'incloure necessàriament la documentació relativa als aspectes següents:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució que comprendrà, en tot cas, l'expressió de les magnituds urbanístiques rellevants establides pel planejament i que incidixen en els drets d'adjudicació, com ara dimensions de parcel·la mínima, aprofitament subjectiu i superfície mínima de terrenys d'origen necessaris per a resultar adjudicatari de parcel·la resultant o de quota indivisa.  
B) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana, i desglossat en els termes arreplegats en l'art. 303 del Reglament d'Ordenació i Gestió Territorial i Urbanística.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c de la Llei Urbanística Valenciana.  
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució. S'expressarà d'acord amb les dos fórmules matemàtiques, amb idèntic resultat en ambdós, arreplegues en l'art. 306 del Reglament d'Ordenació i Gestió Territorial i Urbanística.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
D) Informació sobre la possibilitat d'optar per la modalitat de retribució en diners i mode, condicions i termini per a l'exercici d'eixa opció de retribució.  
E) Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
2. Totes les magnituds econòmiques s'expressaran per metre quadrat de sòl i de sostre. Així mateix, es farà indicació que els imports seran revisats quan es determinen les quanties definitives corresponents als gastos variables a què es referix l'art. 126.j) de la Llei Urbanística Valenciana.  
3. Si l'aspirant a Urbanitzador es compromet a afectar terrenys amb garantia real inscrita en el Registre de la Propietat, la proposició juridicoeconòmica ha de contindre la documentació addicional assenyalada en l'art. 304 del Reglament d'Ordenació i Gestió Territorial i Urbanística.  
Base XIV. Criteris d'adjudicació  
1. La puntuació de l'Alternativa Tècnica representarà un 70 per cent de la valoració total, mentres que la valoració de la Proposició juridicoeconòmica suposarà un 30 per cent de la valoració total.  
2. Els criteris de puntuació de les Alternatives Tècniques seran els següents:  
A) Qualitat tècnica de l'ordenació proposada: com a màxim 35 punts.  
B) Integració de l'actuació urbanística amb l'entorn: com a màxim 9 punts.  
C) Estructuració de dotacions públiques i zones verdes: com a màxim 5 punts.  
D) Qualitat Tècnica de la Urbanització proposada: com a màxim 7 punts.  
E) Número, disseny, ubicació i qualitat de les vivendes sotmeses a algun règim de protecció que es comprometa a promoure l'Urbanitzador: com a màxim 4 punts.  
F) Inversions en programes de restauració paisatgística o d'imatge urbana en l'àmbit del programa: com a màxim 3 punts.  
G) Termini d'execució del programa. Com a màxim 3 punts.  
H) Compromís d'edificació simultània a la urbanització dels solars resultants de l'Actuació. Com a màxim 2 punts  
I) Compromisos addicionals assumits voluntàriament i a càrrec seu per l'Urbanitzador: com a màxim 1 punt.  
J) Mitjans per al control de cada una de les prestacions que constituïxen l'objecte del Programa: com a màxim 1 punt.  
3. La puntuació mínima que ha d'obtindre una Alternativa Tècnica per a ser admesa i continuar participant en el procés de selecció, es fixa en un mínim de 35 punts, per la qual cosa en conseqüència únicament s'obriran les pliques que desenvolupen les alternatives tècniques que hagen rebut una puntuació superior a la mínima fixada.  
4. Els criteris de puntuació de les proposicions juridicoeconòmiques seran els següents:  
A) Menor import respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat: com a màxim 9 punts  
B) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'Urbanitzador per mitjà de reparcel·lació forçosa com a retribució a compte de tercers amb els que no tinga contracte suficient: com a màxim 8 punts.  
C) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: com a màxim 11 punts  
D) Compromisos financers per a l'execució de les obligacions complementàries assumides voluntàriament i a costa seu per l'Urbanitzador: com a màxim 2 punts.  
Base XV. Adjudicació del programa i formalització  
1. L'adjudicació del Programa i la formalització del contracte es realitzarà en els termes establits en les Bases Generals de selecció de Programes aplicables en l'Ajuntament de Vilamarxant.  
2. El Programa s'aprovarà condicionat a l'execució de les connexions necessàries per a garantir l'adequat abastiment dels distints servicis urbanístics.  
3. L'incompliment per l'Urbanitzador principal de les condicions que afecten el desenvolupament d'una altra Actuació connexa podrà donar lloc a la suspensió d'ambdós Programes. L'adjudicatari d'un Programa condicionat haurà de comprometre's a assumir al seu risc i ventura eixa eventualitat, encara que podrà fer reserva del dret a subrogar-se, arribat el cas, en el lloc de l'Urbanitzador principal, amb els requisits establits en esta Llei respecte de la cessió de l'adjudicació.  
4. El contracte per al desplegament i execució del present Programa tindrà caràcter de contracte administratiu especial.  
Base XVI. Prerrogatives de l'administració i naturalesa del contracte que subscriguen l'administració i l'urbanitzador  
1. La naturalesa jurídica del contracte que lliga l'administració i l'urbanitzador és la d'un contracte administratiu especial.   
2. L'òrgan de contractació gaudix de la facultat d'interpretació del contracte i resoldre els dubtes que oferisca el seu compliment, així com de les facultats de la seua modificació, suspensió i resolució de conformitat amb les causes, procediment i efectes establits en la Llei Urbanística Valenciana i el seu Reglament de desplegament.  
Base XVII. Penalitzacions  
1. L'Urbanitzador està subjecte al compliment de les distintes obligacions establides en el present plec i aquelles altres que s'apliquen en matèria d'urbanisme i contractació pública.  
2. L'incompliment de les dites obligacions és constitutiu d'infracció administrativa, les quals es qualifiquen en lleus, greus i molt greus.  
3. Són faltes molt greus:  
1. No complir els terminis totals de desenvolupament de l'actuació urbanística, excepte concurrència de causes excepcionals i no imputables a l'adjudicatari que retarden la dita actuació.  
2. No ingressar la garantia definitiva en termini.  
3. No subscriure en termini el contracte administratiu en termini.  
4. La inactivitat injustificada de l'Urbanitzador durant un període de sis mesos consecutius o nou alterns.  
5. L'obstaculització per l'Urbanitzador de l'exercici dels drets i deures urbanístics dels afectats per la programació o la realització de pràctiques manifestament restrictives de la competència en el mercat immobiliari relacionades amb el Programa.  
4. Són faltes greus:  
1. L'existència de deficiències greus en el compliment dels compromisos assumits.  
2. Dificultar les labors d'inspecció del servici per part de l'administració.  
5. Són faltes lleus:  
1. L'incompliment d'altres obligacions del contracte.  
2. L'incompliment de terminis parcials no superior a un terç dels mateixos.  
6. Les faltes lleus se sancionaran amb multa de 300 a 3.000 euros; les faltes greus amb multa de 3.001 a 30.000 euros; i les faltes molt greus amb multa de 30.001 a 60.000 euros i/o resolució de l'adjudicació. No obstant això, la demora en l'inici de l'execució material de les obres per negligència de l'Urbanitzador en la realització de les actuacions preparatòries de gestió urbanística serà penalitzada amb un 1 per mil per dia natural de demora respecte a l'import previst en concepte de benefici i gastos de gestió.  
Base XVIII. Compliment i resolució  
1. La relació jurídica entre l'Ajuntament i l'Urbanitzador s'extingix per compliment o per resolució.  
2. El contracte s'entendrà complit amb motiu de l'adequada execució de la totalitat de les prestacions incloses.  
3. Són causes de resolució del contracte les següents:  
1. La mort o incapacitat sobrevinguda de l'Urbanitzador o l'extinció de la personalitat jurídica de l'empresa Urbanitzador.  
2. La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
3. El mutu acord entre l'Ajuntament i l'Urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.  
4. La falta de prestació en termini de la garantia definitiva i la no formalització del contracte de desplegament en termini.  
5. La demora en el compliment del termini global d'execució de la programació i urbanització proposada.   
6. La comissió per l'Urbanitzador d'infraccions urbanístiques o mediambientals greus o molt greus en relació amb l'àmbit programat.  
7. L'obstaculització per l'Urbanitzador de l'exercici dels drets i deures urbanístics dels afectats per la programació o la realització de pràctiques manifestament restrictives de la competència en el mercat immobiliari relacionades amb el Programa.  
8. La caducitat del Programa per transcurs del termini total per a escometre'l i, si és el cas, la pròrroga.   
9. El descobriment de condicions territorials no tingudes en compte en acordar la programació i que facen legalment inviable la prossecució d'esta, sense perjuí de les compensacions que, si és el cas, procedisquen o de la possibilitat d'esmenar les seues previsions, si això fóra possible, sense desvirtuar substancialment les mateixes.  
10. La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.  
11. La suspensió de llicències en l'àmbit programat, l'aprovació de plans o projectes incompatibles amb el desenvolupament del Programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'Urbanitzador a instar la resolució amb les compensacions procedents.  
12. La renúncia de l'Urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20 per cent.  
13. La inactivitat injustificada de l'Urbanitzador durant un període de sis mesos consecutius o nou alterns.  
14. L'incompliment tant del termini total com dels terminis parcials quan implique l'incompliment del termini total.  
15. L'incompliment greu dels deures essencials de l'Urbanitzador directament imposats per la Llei Urbanística Valenciana.  
16. L'incompliment greu de les restants obligacions contractuals essencials.  
4. L'Ajuntament, en resoldre l'adjudicació, podrà acordar que l'Urbanitzador continue l'execució del Programa davall les seues mateixes condicions, durant el temps indispensable per a evitar perjuís a l'interés públic.  
5. La resolució de l'adjudicació s'acordarà per l'Ajuntament, amb audiència prèvia a l'Urbanitzador per un termini de 10 dies hàbils, i previ Dictamen del Consell del Territori i el Paisatge, que podrà ser instat també per l'Urbanitzador. Sense perjuí de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'Actuació al règim del sòl urbanitzable sense programació.   
Base XIX. Taxa per tramitació de programes d'iniciativa particular i taxa per tramitació d'actuacions subsegüents a la seua adjudicació  
En el moment de presentar la Proposició, cada aspirant haurà d'adjuntar a la mateixa l'autoliquidació degudament omplida i ingressada a favor de l'Ajuntament per la Taxa per Tramitació de Programes d'Actuació Integrada, a manera de requisit d'admissibilitat a tràmit, (sense perjuí de la possibilitat d'esmenar la seua falta en el termini de 5 dies des que així se li exigira), tal com preveu el que s'ha preceptuat en l'Ordenança reguladora de la Taxa per Expedició de Documents Urbanístics, en el seu apartat de «Tramitació Programes d'Actuació Integrada», article 15.3, en la seua redacció definitiva aprovada provisionalment per acord plenari de 31 de juliol de 2007, (BOP 18 de setembre de 2007). La seua quota vindrà determinada segons que el planejament proposat pretenga o no la modificació de les determinacions de l'ordenació estructural fixant-se en 0,20, (vint cèntims d'euro) per cada metre quadrat de sòl de l'àmbit del programa d'actuació integrada en este últim supòsit, i 0,30, (trenta cèntims d'euro) per cada metre quadrat de l'ambet del programa si es pretenguera modificar les determinacions de l'ordenació estructural.  
Per les actuacions municipals subsegüents a l'adjudicació del programa, necessàries per a la seua execució, es meritarà així mateix la Taxa per Expedició de Documents Urbanístics-Taxa per tramitació d'actuacions subsegüents a l'adjudicació de programes d'actuació integrada i actuació aïllada, també regulada en l'Ordenança indicada anteriorment, sent el subjecte passiu qui resulte ser adjudicatari de la condició d'Agent Urbanitzador del Programa, fixant-se la dita taxa en la quota resultant de multiplicar l'àmbit del programa per 0,30 o 0,20 respectivament segons supose o no el planejament aprovat introducció de modificacions de l'ordenació estructural. La seua meritació serà independent que es produïsca o no l'aprovació definitiva del programa per part de la Comunitat Autònoma, havent de realitzar-se l'ingrés de la quota resultant dins del mes següent al dia de la notificació de l'adjudicació municipal, sent el seu incompliment causa per a deixar sense efecte l'adjudicació del programa.   
Base XX. Honoraris professionals pels informes tècnics i jurídics necessaris per a adoptar els acords administratius de programació, planejament i gestió  
L'Urbanitzador haurà de destinar i ingressar en l'Ajuntament, una quantitat dinerària equivalent a l'1% del PEM de les obres d'urbanització, a fi de que l'Ajuntament designe assistència tècnica i jurídica per al desenvolupament correcte de l'actuació adjudicada; tot això de conformitat amb el que disposa l'article 137.1 i concordants de la LUV.  
Base XXI. Normativa aplicable   
En tot el no previst en les present Bases Particulars s'aplicarà tant la Llei 16/2005, de 30 de desembre, Urbanística Valenciana (LUV), i el Reglament d'Ordenació i Gestió Territorial i Urbanística aprovat pel Decret del Consell 67/2006 de 12 de maig (ROGTU) i la normativa estatal del sòl que siga d'aplicació, així com les Bases Generals de Programació aprovades pel Ple de l'Ajuntament de Vilamarxant en data 30 de març de 2006, publicant-se en el BOP el dia 21 de setembre de 2006, així com la normativa estatal de procediment administratiu i la resta de normativa sectorial que siga d'aplicació.   
La participació en el procediment de selecció per a adquirir la condició d'Agent Urbanitzador implicarà la prèvia acceptació de forma expressa pels aspirants, de la submissió a les Bases Generals i a les presents Bases Particulars.  
Les esmentades Bases constituïxen les normes reguladores del contracte, de manera que el desconeixement del contracte administratiu especial subscrit, en qualsevol dels seus termes, dels documents annexos que formen part del mateix o de les instruccions que puguen tindre aplicació en execució d'allò que s'ha pactat, no eximiran l'adjudicatari contractat de l'obligació del seu compliment.  
Igualment la participació en el procediment de selecció i posterior adjudicació, amb la subjecció a les Bases Generals i Particulars, comporta l'assumpció pels participants i posterior adjudicatari de l'obligació de renúncia a qualsevol indemnització a càrrec de l'Ajuntament de Vilamarxant, en concepte de gastos ocasionats per la promoció urbanística, i en especial, per la redacció de projectes i documents tècnics, no existint obligació de reintegrament a càrrec de l'Ajuntament per la denegació autonòmica si és el cas.   
L'exoneració o renúncia respecte del règim general de l'obligació de reintegrament previst en l'article 137.5 in fine de la LUV, haurà de contindre's igualment en el contracte administratiu especial a formalitzar amb l'adjudicatari.  
L'anterior règim excepcional de renúncia al dret d'indemnització o compensació s'estén al cas que després de la petició de un particular de l'inici d'un procediment de programació per gestió indirecta es resolga per l'Ajuntament la subjecció del programa al règim de gestió directa. L'autor de la proposta, conseqüentment i per assumpció de les bases, renúncia al dret al rescabalament dels gastos efectuats per a la seua elaboració, i a qualsevol increment percentual com a compensació; sense perjuí que la proposta haguera resultat o no insuficient d'acord amb la seua pròpia finalitat i no poguera ser aprofitada per l'administració.  
Base XXII. Jurisdicció competent  
El present procediment contractual té naturalesa administrativa sent competent la jurisdicció contenciosa administrativa per a resoldre les qüestions litigioses sorgides com a conseqüència de la preparació, adjudicació, interpretació, modificació, resolució i execució del contracte, d'acord amb el que disposa la Llei reguladora de la dita jurisdicció.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Base XXIII. Gastos a càrrec de l'adjudicatari  
Seran de compte de l'adjudicatari els gastos de publicacions que genere el concurs (inclosos els de la publicació de les presents Bases particulars), i els preparatoris i de formalització del contracte.  
Annex 1. Pla amb la delimitació del Sector.   
Annex 2. Fitxa de dades urbanístiques.   
Annex 3. Instància amb el model de proposició.  
ANNEX I  
Pot consultar-se en el Departament d'Urbanisme.  
ANNEX II  
ANNEX III  
Model de proposició  
A l'ajuntament de Vilamarxant.  
El senyor/ la senyora..., amb document nacional d'identitat núm..., major d'edat i amb domicili en ..., carrer ..., CP ..., actuant en nom propi/ de l'empresa ..., (ratlleu el que no procedisca), manifesta que assabentat de l'anunci remés en data ..., i publicat en el Diari Oficial de la Unió Europea i Diari Oficial de la Comunitat Valenciana de dates ... i ..., respectivament; conforme amb tots els requisits i condicions que s'exigixen per a adjudicar per mitjà de concurs, en lliure i pública concurrència, el contracte per a obtindre la condició d'agent públic urbanitzador del Sector del sòl urbanitzable residencial Mullo de Crusa, en el terme municipal de Vilamarxant, en els termes expressats en l'article 119 de la Llei 16/2005, de 30 de desembre, Urbanística Valenciana i la resta de preceptes concordants del TRLCAP 2/2000, així com les Bases Generals (aprovades pel Ple de l'Ajuntament en sessió de 30 de març de 2006, i publicada la seua aprovació definitiva en el Butlletí Oficial de la Província de València en data de 21 de setembre de 2006) i les Bases Particulars aprovades pel Ple de l'Ajuntament, totes elles rectores de l'adjudicació del dit programa d'actuació integrada, i en la representació que ostenta es compromet a assumir en virtut de contracte administratiu especial a formalitzar d'acord amb l'articule 138 de la LUV, d'acord amb la següent documentació que presenta:  
Sobre 1. Alternativa tècnica.  
Sobre 2. Proposició juridicoeconòmica, que s'acompanyara en sobre tancat i independent d'aquella Alternativa Tècnica.  
Sobre 3. Documentació que contindrà la documentació prevista en el punt XI de les Bases Particulars.   
Per la qual cosa,  
SOL·LICITA que es procedisca a admetre l'esmentada documentació als oportuns efectes.  
..., ... de ... de 2007  
Firmat:  
(Lloc, data i firma del proponent)